钦定古今图书集成/方舆汇编/边裔典/第122卷 > 盐铁论 > 《西域》
## 钦定古今图书集成/方舆汇编/边裔典/第122卷 > 盐铁论 > 《西域》

大夫曰：“往者匈奴据河山之险，擅田牧之利，民富兵强，行入为寇，则句注之内惊动。而上郡以南咸城，文帝时虏入萧关，烽火通甘泉，群臣惧，不知所出，乃请屯京师以备胡胡。西役大宛、康居之属，南与群羌通。先帝推让，斥夺广饶之地，建张掖以西，隔绝羌、胡，瓜分其援。是以西域之国皆内拒匈奴，断其右臂，曳剑” 而走。故募人田畜以广用。长城以南滨塞之郡，马牛放纵，蓄积布野，未睹其许之所过也。夫以弱越而遂意强吴，才地计众，非钧也。王思臣谋，其往必矣。

《文学》曰：“吴越迫于江海，三川循环之处，于五湖之间，
地相迫，壤相次，其势易相禽也。金鼓未闻，旌旗未舒，
行陈未定，兵以接矣。师无辎重之费，士无乏绝之劳，
此所谓食于厨仓而战于门郊者也。今匈奴牧于无
穷之泽，东西南北不可穷极，虽轻车利马不能得也，
况负重羸兵以求之乎？其势不相及也。茫茫乎若行”
九皋，未知所止，浩浩乎若无网罗而渔江海，虽及之
三军罢弊，适遗之饵也。故明王知其所无利，以为役
不可数行，而权不可久张也。故诏公卿大夫，贤良文
学所以复枉兴微之路，公卿宜思百姓之急，匈奴之
害，缘圣主之心，定安平之业。今乃留心于末计，虽本
议不顺上意，未为尽于忠也。

大夫曰：“初贰师不克宛而还也，议者故使人主不遂忿，则西域皆瓦解而附于胡，胡得众国而益强。”

“先帝绝奇，听行武威，还袭宛，宛举国以降，效其器物，致其宝马，乌孙之属骇胆，请为臣妾。匈奴失魄，奔走遁逃，虽未尽服，远处寒苦墝埆之地，壮者死于祁连天山，其孤未复。故群臣议，以为匈奴困于汉兵，折翅伤翼，可遂击服。会先帝弃群臣，以故匈奴不革。譬如为山，未成一篑而止，度功业而无断成之理，是弃与” 胡而资强敌也。辍几沮成为主计若斯，亦未可谓尽忠也。

《文学》曰：“有司言外国之事，议者皆激一时之权，不虑
其后。张骞言：大宛之天马、汗血，安息之真玉大鸟，县
官既闻，如甘水焉。乃大兴师伐宛，历数期而后克之。
夫万里而攻人之国，兵不战而物故过半，虽破宛，得
宝马，非计也。当此之时，将卒方赤面而事四夷，师旅
相望，郡国并发，黎人困苦，奸伪萌生，盗贼并起，守尉”
不能禁，城邑不能止，然后遣上大夫衣绣衣以兴击
之。当此时，百姓元元，莫必其命，故山东豪杰颇有异
心。赖先帝圣灵，斐然其咎，皆在于欲毕匈奴而远几
也。为主计若此，可谓忠乎！